Diari Oficial de la Generalitat Valenciana


Sumari del DOGV 3998, del 14-05-2001 (2001/3837)

RESOLUCIÓ de 20 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional-Residència Oriol, per a l'any 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/3837


Data del document
:   20-04-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Orihuela
    * equipament social
    * administració local
    * cooperació administrativa

RESOLUCIÓ de 20 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i l'Ajuntament d'Orihuela per a la gestió del Centre Ocupacional-Residència Oriol, per a l'any 2001. [2001/X3837]
  
Subscrit, després de la tramitació prèvia reglamentària, entre la Generalitat Valenciana i l'Ajuntament d'Orihuela, el 12 de març de 2001, un Conveni de col·laboració per a la gestió del Centre Ocupacional-Residència Oriol per a l'any 2001, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0133/2001, i que figura com a annex d'aquesta resolució.
  
València, 20 d'abril de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana i l'Ajuntament d'Orihuela per a la gestió del centre ocupacional-residència Oriol, per a l'any 2001.
  
A la ciutat de València, 12 de març de 2001
  
Compareixen:
  
D'una part, l'Hble. Sr. conseller de Benestar Social Rafael Blasco Castany, en virtut de la competència atribuïda per l'article segon del Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i degudament autoritzat per a la firma d'aquest Conveni en virtut de l'acord adoptat el 27 de febrer de 2001, pel Consell de la Generalitat Valenciana, tal com s'estableix en l'article 54 bis del Decret legislatiu de 26 de juny de 1991 del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana i l'article 2.2 del Decret 20/1993, de 8 de febrer, del Govern Valencià, pel qual es regula el registre de Convenis i s'estableix el règim jurídic i pressupostari dels convenis que subscriga la Generalitat Valenciana (DOGV núm. 1.968, de 19.2.1993).
  
I d'una altra, l'alcalde'president de l'Ajuntament d'Orihuela, Sr. José Manuel Medina Cañizares, assistit del seu secretari, Sr. Alfonso Martínez Franco, en virtut del que disposa el Reial Decret 1.174/1987, de 18 de setembre, de Règim Jurídic dels funcionaris amb habilitació de caràcter nacional (BOE núm. 233, de 29 de setembre de 1987).
  
Actua l'alcalde'president en execució de l'acord de la Comissió de Govern, de data 8 de febrer de 2001, i en virtut de les atribucions que li concedeix l'article 31 de la Llei Reguladora de les Bases de Règim Local, de 2 d'abril de 1985.
  
Les parts es reconeixen prou capacitat legal per a obligar-se, compareixen en la representació que respectivament detenten i
  
Exposen
  
Que la Conselleria de Benestar Social de la Generalitat Valenciana disposa d'un edifici destinat a Centre Ocupacional i Residència, siti a l'av. Doctor García Rogel s/n d'Orihuela (Alacant), titularitat de la Generalitat Valenciana.
  
Que la Conselleria de Benestar Social de la Generalitat Valenciana té, entre els seus objectius prioritaris, la protecció i ajuda d'aquells sectors que requereixen una especial cura i atenció. Per això, es tendeix a establir els mitjans idonis i necessaris que coadjuven a aconseguir una adequada integració social.
  
Un d'aquests sectors que requereixen una especial atenció és el que fa referència a la política de previsió, tractament, rehabilitació i integració dels discapacitats, obligació que afecta els poders públics en virtut del que estableix l'art. 49 de la Constitució espanyola, i per a la qual la Generalitat Valenciana detenta titularitat competencial, perquè així ho estableixen els arts. 31.24 i 31.27 de l'Estatut d'Autonomia de la Comunitat Valenciana, Llei Orgànica 5/82, d'1 de juliol.
  
Per a aconseguir l'èxit dels objectius assenyalats, és convenient acudir a la col·laboració interadministrativa prevista en els articles 55 i següents de la Llei 7/85, de 2 d'abril, reguladora de les Bases de Règim Local i dóna així compliment al manament constitucional de coordinació en la seua actuació.
  
L'Ajuntament d'Orihuela, en aquest ànim de cooperació interadministrativa, i per l'interés existent en l'entitat per a l'atenció dels problemes socials dels discapacitats en la zona, està disposat a assumir la gestió de l'esmentat Centre Ocupacional-Residència d'Orihuela.
  
És per tot això, perquè les entitats que representen aquests dos compareixents acorden, com a mitjà per a aconseguir les anteriors finalitats, la firma d'un conveni de col·laboració d'acord amb les següents
  
Clàusules
  
Primera
  
És objecte d'aquest Conveni establir els termes de cooperació entre la Conselleria de Benestar Social i l'Ajuntament d'Orihuela a fi de la gestió del Centre Ocupacional-Residència d'Orihuela, siti en l'av. Doctor García Rogel s/n, d'Orihuela.
  
Segona
  
L'Ajuntament d'Orihuela assumeix la gestió de l'esmentat Centre per la comanda de gestió establida en l'art. 15 de la Llei 30/1992, de 26 de novembre, de règim jurídic de les Administracions Públiques i procediment administratiu comú, en els termes que s'especifiquen en aquest Conveni i en el marc establit pel Decret 40/1990, de la Generalitat Valenciana, i en l'Ordre de 9 d'abril de 1990, de la Conselleria de Treball i Assumptes Socials, sobre registre, autorització i Acreditació i queda establida la seua capacitat en 80 places per al Centre Ocupacional i 28 places per a la Residència.
  
Tercera
  
A aquest respecte, i tal com s'assenyala en l'Annex V de l'Ordre de 9 d'abril de 1990, de la Conselleria de Treball i Assumptes Socials, sobre registre, autorització i acreditació dels Serveis Socials a la Comunitat Valenciana, la finalitat del centre és oferir serveis de teràpia ocupacional, proporcionar suport a l'autonomia personal i integració social i desenvolupar hàbits de convivència, d'acord amb les necessitats dels usuaris. Per a això s'haurà de prestar la següent assistència mínima:
  
š Tècniques de socialització.
  
š Activitats ocupacionals prelaborals.
  
š Formació laboral.
  
š Formació d'hàbits d'autonomia.
  
š Teràpia i rehabilitació.
  
š Oci i temps lliure.
  
š Orientació laboral.
  
š Serveis complementaris de transport i menjador.
  
El Centre Ocupacional romandrà obert 220 dies a l'any i la Residència 365 dies.
  
Quarta
  
Escaurà a l'Ajuntament d'Orihuela, la contractació del personal que s'estableix a continuació:
  
Personal del Centre Ocupacional Personal de la Residència
  
1 director: titulat superior. 1 Coordinador Residència:
  
 tit. mitjà.
  
1 Psicòlog 3 Educadors
  
1 Pedagog 5 Cuidadors
  
7 Monitors Ocupacionals. 1 Cocinero
  
2 Cuidadors (aula de profunds) 0,5 Ajudant de cuina
  
1 Subaltern 3 netejadores
  
El concepte 0,5 es refereix al percentatge de dedicació horària que haurà de tenir el professional o la professional contractat.
  
Els serveis de menjar, neteja així com la gestió integral si és procedent poden ser contractats, i hauran d'ajustar-se a la normativa de contractació administrativa (Llei 13/1995, de 18 de maig, de contractes de les administracions públiques) i els mateixos beneficiaris poden col·laborar en la seua realització.
  
Les obligacions laborals respecte al personal del Centre, excepte en el supòsit de gestió integral a través d'empresa especialitzada, escauen únicament i exclusiva a l'Ajuntament d'Orihuela, sent la Conselleria de Benestar Social del tot aliena a aquestes. No obstant això, la Direcció General d'Integració Social de Discapacitats podrà exigir a l'Ajuntament d'Orihuela tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà de tal manera, que en tot moment s'assegure l'atenció dels usuaris i el correcte funcionament del centre, amb cobertura de personal suficient en tots els torns.
  
Tot el personal haurà de disposar de la titulació adequada al lloc de treball que exercirà.
  
Les baixes laborals del personal de més de deu dies de duració, així com els períodes reglamentaris de vacances del personal d'atenció directa i de serveis, si és procedent, hauran de ser substituïts per personal contractat a aquest efecte.
  
Així mateix, l'Ajuntament d'Orihuela vetlarà per la correcta i adequada gestió del servei.
  
Cinquena
  
Escaurà a la Conselleria de Benestar Social, a través de la Direcció General d'Integració Social de Discapacitats, determinar les admissions dels usuaris prioritzant les que procedisquen de la comarca de la Vega Baixa en l'àmbit territorial de la Comunitat Autònoma, i hauran d'observar-se, quant a les estades, trasllats, vacances i baixes, els drets fonamentals i llibertats públiques dels beneficiaris atesos, i complir-se tant les instruccions de la Direcció Territorial de Benestar Social d'Alacant com la normativa vigent en la matèria.
  
Sisena
  
L'Ajuntament d'Orihuela es compromet a fer-se càrrec de tots els tributs inherents a l'immoble durant el temps de la seua ocupació.
  
Setena
  
Correrà a càrrec de l'Ajuntament d'Orihuela el manteniment i la conservació tant dels immobles com dels béns mobles, així com la totalitat del seu equipament, inclòs el fungible, que conformen en les seues parts la totalitat del centre. De la mateixa manera assumirà el pagament i control de tots els consumibles necessaris per al correcte funcionament del centre (energia elèctrica, telèfon, aigua, gasoil, i/o gas, productes alimentaris, productes de neteja, etc.), així com tots aquells que conformen la totalitat suficient per a un correcte funcionament del centre.
  
Vuitena
  
La Conselleria de Benestar Social, a través de la Direcció General d'Integració Social de Discapacitats, finançarà el manteniment dels centres objecte del Conveni a raó de 3.174 PTA plaça/dia, per al Centre Ocupacional, sent el període de funcionament de 220 dies/any i per a la Residència, 3.829 PTA plaça/dia, sent el període de funcionament de 365 dies/any, amb un màxim de 80 i 28 places respectivament, i s'abonarà a l'entitat conveniant el 50% d'aquestes quantitats per a les places no ocupades, sempre que la seua no ocupació siga imputable a la Conselleria, amb una despesa total màxima de noranta-cinc milions de pessetes (61.116.837 PTA) (570.961,50 euros), a càrrec de l'aplicació pressupostària 43.78.44.0424.097.08.948.1.6, i línia de subvenció T2639 dels pressupostos de 2001.
  
Novena
  
El règim de pagaments i justificació serà el que s'arreplegue per a aquest tipus de subvencions en la Llei de Pressupostos de la Generalitat Valenciana per a l'any 2001, i a falta de règim específic, s'aplicarà el previst en l'article 47 bis del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana i es permetrà la realització de les bestretes màximes recollides en l'esmentat precepte.
  
El termini màxim per a la justificació serà fins al dia 31 de gener de 2002.
  
Deu
  
Per a vetlar pel compliment del que estipula aquest Conveni i per la qualitat del servei prestat es crea una Comissió de Seguiment formada per:
  
- El cap del Servei de Programes de la Direcció Territorial de Benestar Social d'Alacant o persona que delegue.
  
- L'alcalde de l'Ajuntament d'Orihuela o persona que delegue.
  
- El cap de la Secció de Discapacitats de la Direcció Territorial de Benestar Social d'Alacant, que actuarà com a Secretari de la Comissió.
  
- El cap de la Secció d'Assumptes Econòmics de la Direcció Territorial de Benestar Social d'Alacant.
  
- El director del Centre.
  
- Un inspector de la Direcció General d'Integració Social de Discapacitats.
  
- Un representant del personal del Centre.
  
Aquesta Comissió es reunirà almenys una vegada cada semestre i quan així ho sol·licite alguna de les parts, i elevarà a la Conselleria de Benestar Social una proposta raonada de totes les modificacions que derivades del seguiment d'aquest conveni es considere oportú introduir-hi, sempre que beneficien la qualitat dels serveis prestats i que no repercutisquen en un increment de la quantitat consignada per la Conselleria de Benestar Social per a fer front a l'aplicació d'aquest conveni. La Comissió s'ajustarà al que disposa l'article 22 i següents de la Llei 30/1992, de Règim Jurídic de les Administracions Públiques i de Procediment Administratiu Comú.
  
Onzena. Publicitat
  
En la publicitat i activitats que l'Ajuntament d'Orihuela faça a través de qualsevol mitjà de comunicació social sobre les accions derivades de l'aplicació d'aquest Conveni, s'hi farà constar, expressament, que aquestes es realitzen en virtut de la col·laboració convinguda entre la Conselleria de Benestar Social i l'Ajuntament d'Orihuela.
  
Dotze. Inspecció
  
La Direcció General d'Integració Social de Discapacitats podrà exercir un seguiment periòdic mitjançant contacte directe amb els centres i els usuaris atesos.
  
En tot cas, la Direcció General d'Integració Social de Discapacitats haurà de ser consultada prèviament i a fi de mostrar la seua conformitat, en tota alteració de l'organització del servei tals com racionalització, millores de mètode, processos i simplificació del treball i qualssevol altres que permeten el major i millor nivell de prestació d'aquest.
  
Tretze. Assistència tècnica
  
La Direcció General d'Integració Social de Discapacitats proporcionarà a l'Ajuntament d'Orihuela el suport tècnic necessari per al funcionament i la gestió dels esmentats centres.
  
Catorzena. Durada del Conveni
  
La durada d'aquest Conveni serà des de l'1 de gener del 2001 fins al 31 de desembre del mateix any.
  
Quinze. Marc d'interpretació
  
Aquest Conveni es regirà, en allò no previst en ell, per l'Ordre de la Conselleria de Benestar Social que regula i convoca les ajudes en matèria de Discapacitats a la Comunitat Valenciana, per a l'exercici 2001.
  
Setze
  
El conseller de Benestar Social podrà resoldre unilateralment el Conveni en cas d'incompliment greu, per l'entitat encomanada, de les obligacions establides en ell, amb el consegüent deixament sense efectes o la minoració de la subvenció que s'haja concedit i de l'abonament d'interessos de demora des del dia en què es va pagar i sense perjuí de sanció que escaiga, tot això d'acord amb la legislació vigent.
  
Disset. Jurisdicció
  
En cas de qualsevol dubte o conflicte que puga sorgir en la interpretació i aplicació d'aquest conveni, ambdues parts acorden el sotmetiment als tribunals contenciosos administratius.
  
En aquestes condicions queda formalitzat el present Conveni que, aprovat pels intervinents amb lectura prèvia, firmen i s'estén en quatre còpies i amb un sol efecte al lloc i en la data a dalt indicats.
  
El conseller de Benestar Social,
  
RAFAEL BLASCO CASTANY
  
L'alcalde-president d'Orihuela,